Številka: 900 – 247/2015 - 3

Datum: 03. 07. 2015

 **Z A P I S N I K**

**4. seje Sveta Četrtne skupnosti Moste** (ČS Moste), ki je bila ki je bila v četrtek, dne 02. 07. 2015 ob 18.00 uri na sedežu ČS Moste, Ob Ljubljanici 36 a, Ljubljana.

NAVZOČI ČLANI: Elvis BALTIĆ, Matej ČEPELJNIK, Stanislava Marija FERENČAK MARIN,

 Dmitar GRUBOR, Igor HORVAT, Mojca JAGER, Mira KLJUČANIN,

 Stanislav MARKOJA, Živa NEVENKIĆ, Radmila ŠEŠIĆ, Blanka VILFAN,

 Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI: Miroslav Kupljenik (predsednik ČO DeSUS Moste), Darja Gogala (SLS MU

 MOL).

OPRAVIČILI: Igor Bole, Nataša Livojevič, Lara Valič, Marko Podobnik (VK ČS Moste), Denis

 Striković (član MS MOL), Barbara Šivec (SLS MU MOL).

Članice in člane Sveta ČS Moste ter goste oz. ostale vabljene je pozdravila predsednica Sveta in jim izrekla dobrodošlico na 4. seji Sveta ČS Moste 5. mandata. Čestitala je rojstne dneve članom, ki so imeli od pretekle do današnje seje rojstni dan. Nato se je preverilo sklepčnost: od 17 članov je navzočih 13 članov.

Predsednica je podala ugotovitev, da je bila 4. seja sklepčna.

Nato je opozorila, da so vsi navzoči na sejno mizo prejeli odgovore na naše prioritetne naloge. Predlagala je dopolnitev dnevnega reda, in sicer, da se 2. točka dopolni s tekstom **»ČSM: odgovori na prioritetne naloge ČS 2014-2018«.**

Ker je tik pred sejo prispela še ena pobudo (navzoči so jo dobili na sejno mizo) in ker se nanaša na otroke, je predlagala, da se jo uvrsti na sejo, in sicer da se 3. točko dopolni s pobudo krajanov, in sicer: **»gospod …: pobuda za grbino na Okiškega«.**

Na predloga ni bilo razprave, drugih dopolnitev ni bilo. Predlagane dopolnitve so bile dane na glasovanje.

Predlagano je bilo:

**Dnevni red 4. seje Sveta Četrtne skupnosti Moste se dopolni v se 2. točki s tekstom »ČSM: odgovori na prioritetne naloge ČS 2014-2018«, 3. Točko se dopolni s pobudo krajanov, in sicer: »gospod …: pobuda za grbino na Okiškega«**

Navzočih je bilo13 članov Sveta. Za predlagano dopolnitev je glasovalo13članov Sveta.

**PREDLOG DOPOLNITVE DNEVNEGA REDA JE BIL SPREJET.**

Razprave o predlaganem in dopolnjenem dnevnem redu ni bilo, zato je predsednica navzoče člane povabila h glasovanju.

**DNEVNI RED:**

1. Potrditev zapisnikov

2. Poročila o udeležbah, informacije in dokumenti v seznanitev, ČSM v medijih (posveti s

 podžupanom-županom/marec, maj; delavnica in posvet o »Zeleni prestolnici Evrope 2016« in

 nalogah ambasadorjev ter določitev dogodkov; obisk danske občine Fredensborg; 15. let CUDV

 D: Boštjančič na N. Fužinah; 10. obletnica DSO Fužine, Fešta na Fužinah; Šport Lj.: o ločevalni

 ograji na Rusjanovem trgu; ČSM: točke domnevnega vandalizma; ČSM: lokacije za prodajo

 kmetijskih izdelkov; ČSM: odgovori na prioritetne naloge ČS 2014-2018; Zeleni glas o ČS

 Moste; drugo)

3. Pobude krajanov in drugih (OŠ Martina Krpana – količki in varna pot v šolo; SLS MU MOL:

 informiranje in oglasne vitrine ČS; lokacije za »vrtnico Ljubljana«; OVO MU MOL – varstvo

 okolja; Društvo SPM – predlog o skupni jesenski prireditvi;

 gospod … : park. mesto za invalide; gospod … : povezava NF z BTC; gospa … : izpusti TE-TOL;

 gospod … : posodobitev otroškega igrišča med bloki na Povšetovi 104-106; gospod … :

 pobuda za grbino na Okiškega, drugo)

4. Predlogi, pobude, vprašanja članic in članov Sveta ČS:

 -Igor Horvat – odstranitev drevesa in tlakovcev ob bloku Povšetova 57-63

 -Matej Čepeljnik – plačljivo parkiranje v coni 3

Navzočih je bilo 13 članov Sveta. Opredeljenih je bilo 13 članov. Za predlagani dnevni red je glasovalo13članov Sveta.

**DNEVNI RED 4. SEJE JE BIL SPREJET.**

**AD 1**

**Potrditev zapisnikov**

O zapisnikih (2. seje in 3. izredne seje) je ga. Gogala podala poročilo. Razprave ni bilo. Predsednica Sveta ČS Moste je predlagala

**SKLEP 1/4:**

**Svet ČS Moste sprejema in potrjuje zapisnike 2. seje in 3. izredne seje.**

Navzočih je bilo13 članov Sveta. Opredeljenih je bilo 13 članov. Za predlagani sklep je glasovalo13članov.

**SKLEP 1/4 JE BIL SPREJET.**

**AD 2**

**Poročila o udeležbah, informacije in dokumenti v seznanitev, ČSM v medijih**

*Posveti s podžupanom-županom/marec, maj*

Udeležila sta se jih g. Zaplatil in ga. Ferenčak Marin. V gradivu so vabljeni prejeli tri zapisnike oz. zabeležke razgovorov s podžupanom g. Crnekom in županom, g. Jankovićem. Iz njih je razvidno, da so četrti dobile kar nekaj nalog, nekaj jih je že bilo opravljeno. Pri tretji zabeležki je bilo priloženo gradivo »TRI prioritetne naloge«. To naj bi bile dodatne, enostavnejše naloge, za katere je župan, g. Janković, obljubil, da se bo osebno zavzel za realizacijo. Poškodovane fitnes naprave na Novih Fužinah (ena od nalog) so že bile odpeljane v popravilo, niso pa še popravljene in pripeljane nazaj.

*Informacije in dokumenti v seznanitev*

*(delavnica in posvet o »Zeleni prestolnici Evrope 2016« in nalogah ambasadorjev ter določitev dogodkov)*

Delavnica in posvet o **»Zeleni prestolnici Evrope 2016« (naprej ZPE)** in nalogah ambasadorjev ter določitev dogodkov – na delavnici je bila ga. Mira Ključanin, na delovnem posvetu pa ga. Darja Gogala.

V času, ko bo ČS Moste zeleni ambasador (od 25. aprila do 15. maja 2016) je potrebno imeti TRI aktivnosti oz. tri dogodke na okoljsko oz. zeleno temo. V Mostah je Svet ČS že sedaj kar nekaj naredil v tej smeri, tako da je strokovna sodelavka, ga. Gogala, pripravila predlog glede na že obstoječe aktivnosti. Po obravnavi je bil za glasovanje predlagan

**SKLEP 2/4:**

**I.**

**Prva aktivnost**

**»NA STUDENCU IN NOVIH FUŽINAH ZA DOMAČIMI LJUBČKI**

 **NE OSTAJAJO KUPČKI« in ogled oz. preverjanje stanja na otroških igriščih naselja Nove Fužine.**

**Razdeljevanje bio razgradljivih vrečk (za pobiranje iztrebkov) mimoidočim sprehajalcem domačih štirinožnih ljubljenčkov na zelenicah, sprehajalnih poteh, otroških igriščih, pločnikih, Labirintu umetnosti, brežinah, podobnih površinah v okolju naselja Studenec in Nove Fužine. Poleg namenskih vrečk bodo sprehajalcem domačih živali vročena še: splošna predstavitev ČS Moste in predstavitev možnosti za sprehode (podatki o naravni in kulturni dediščini ČS). Sočasno bo potekal ogled oz. preverjanje stanja na 17 otroških igriščih III. kategorije v naselju Nove Fužine, in sicer glede: čistoče, zaraščenosti s plevelom, stanja igral in ostale opreme.**

***Predviden datum prve aktivnosti*: TOREK, 26. 04. 2016 popoldne (v trajanju predvidoma 2 – 3 ure).**

**II.**

**Druga aktivnost**

**»V MOSTAH ZA DOMAČIMI LJUBČKI**

 **NE OSTAJAJO KUPČKI« in ogled oz. preverjanje stanja na otroških igriščih v naseljih Kodeljevo, Moste in Selo.**

**Razdeljevanje bio razgradljivih vrečk (za pobiranje iztrebkov) mimoidočim sprehajalcem domačih štirinožnih ljubljenčkov na zelenicah, sprehajalnih poteh, otroških igriščih, pločnikih, ploščadih, brežinah, podobnih površinah v okolju naselij Kodeljevo, Moste in Selo. Poleg namenskih vrečk bodo sprehajalcem domačih živali vročena še: splošna predstavitev ČS Moste in predstavitev možnosti za sprehode (podatki o naravni in kulturni dediščini ČS). Sočasno bo potekal ogled oz. preverjanje stanja na15 otroških igriščih I., II. in III. kategorije v naseljih Kodeljevo, Moste in Selo, in sicer glede: čistoče, zaraščenosti s plevelom, stanja igral in ostale opreme.**

***Predviden datum druge aktivnosti:* ČETRTEK, 05. 05. 2016 popoldne (v trajanju predvidoma 3,5 ure).**

**III.**

**Tretja aktivnost**

**OSREDNJA ČISTILNA AKCIJA S PROMOVIRANJEM VRNARJENJA »VRTIČEK V VSAK KOTIČEK« IN MEDGENERACIJSKIM DRUŽENJEM »PALAČINKA PARTY«**

**Povabilo skupnostim stanovalcev, posameznim krajanom, društvom in podobnim skupinam, šolam, itd. k spomladanskemu čiščenju površin okolja ČS Moste. Vrečo zbranih odpadkov bomo menjali za lončnico oz. sadiko okrasne cvetlice, paprike ali paradižnika z željo spodbuditi gojenje okrasnih ali jedilnih rastlin v urbanih okoljih (balkonih, terasah, atrijih,…) – »vrtiček v vsak kotiček«.**

**Zaključek akcije za vse udeležence bo potekal pred in skupaj s stanovalci Doma starejših občanov Fužine, kateri so ponudili (ker zaradi starostnih tegob ne morejo pobirati smeti), da bodo pridnim sokrajanom pekli palačinke oz. organizirali »palačinka party«. Svet ČS Moste bo zagotovil vodo, sok, PVC kozarčke in papirnate krožničke.**

***Predviden datum tretje aktivnosti:* ČETRTEK, 12. 05. 2016 popoldne (v trajanju predvidoma 4-5 ur).**

**IV.**

**Info točka ZPE: predstavitveni teksti o ČS Moste in njeni naravni in kulturni dediščini, razdeljevanje lončnic za spodbudo gojenja okrasnih in jedilnih rastlin v urbanem okolju – »vrtiček v vsak kotiček«.**

***Predviden datum*: še ni znan.**

**Predvideni okvirni stroški:**

**Namenske vrečke za pobiranje iztrebkov v akciji »za domačimi ljubčki ne ostajajo kupčki« (600 €),**

**sadike cvetja, paprike, paradižnika – »vrtiček v vsak kotiček« (400 €), potrebščine za info točko (250 €),**

**potrebščine za zaključek akcije in medgeneracijsko druženje z DSO Fužine na »palačinka party« (250 €). Skupaj 1500 €. Svet ČS Moste bi lahko od predvidenih stroškov pokrival polovico (tj. 750 €).**

**Ekipa za varstvo okolja ČS Moste za čas ambasadorstva ČS Moste oz. pri vključitvi v aktivnosti Ljubljane »ZPE 2016« še dogovori in določi podrobnosti treh dogodkov 26. 4. 2016, 05. 05. 2016 ter 12. 05. 2016. Določi tudi podrobnosti glede predstavitve ČS na info točki ZPE 2016 (ki bo na Metnem trgu) ter udeležence na info točki.**

**V letošnjem letu se odobri nakup bio razgradljivih vrečk v višini 400 €.**

Navzočih je bilo13 članov Sveta. Opredeljenih je bilo 13 članov. Za predlagani sklep je glasovalo13članov.

**SKLEP 2/4 JE BIL SPREJET.**

*Obisk danske občine Fredensborg*

Obiska se je udeležil g. Igor Bole, ki se je opravičil za 4. sejo. Poročal bo na eni od naslednjih sej.

*15 let CUDV D. Boštjančič na N. Fužinah*

Dogodka se ni udeležil nihče, kar je velika škoda.

*10. obletnica DSO Fužine*

ČS Moste je imela na obletnici DSO Fužine zastopstvo. V gradivu so vabljeni prejeli nagovor, ki ga je ob tej slovesnosti imela predsednica, da lahko iz njega novi člani izvedo, da je bilo pred in med gradnjo doma kar nekaj težav s strani okoliških prebivalcev, ter da vidijo, da je bilo v nagovoru nekaj nujnih potreb doma javno izpostavljenih (smerokazi do DSO), kar je bilo dano tudi v »TRI prioritetne naloge«, za katere se bo župan osebno zavzel.

*Fešta na Fužinah*

Skala-mladinska ulična vzgoja je Svetu ČS Moste posredovala lepo zahvalo, ker je Svet pomagal pri njihovi akciji oz. prireditvi »Fešta na Fužinah«. Ker na MDS (zaradi vremena) ni prišlo predvideno število ljudi in da se ni tovora vleklo nazaj na sedež ČSM, je bil preostanek dan Skali (voda, sok, keksi, čokoladice za otroke, itd.). Taka zahvala, so menili navzoči, je vedno dobrodošla, saj vlije novih moči za delo. Podpredsednica Sveta, ga. Jožica Virant, je bila na prireditvi in je imela pozdravni govor. Prireditev je potekala ves dan, tako da je bil kulturni program zvečer.

*Šport Lj.: o ločevalni ograji na Rusjanovem trgu*

Za to ograjo ČS Moste prosi in jo obljubljajo že nekaj let. Člani Sveta naj spremljajo, ali bo res realizirana. Pa tudi vodja Skale, ker se oni tam zadržujejo z mladino, je bil zaprošen, da pisarno ČS obvešča, ali se ograja dogaja ali ne.

*Točke domnevnega vandalizma*

Na eni prejšnjih sej je bilo dogovorjeno, da dokument »točke vandalizma« ostane »živ«, zato so ga vabljeni dobili v gradivo, da se malo spomnimo na to in da se ga po potrebi dopolni. Ker ni nihče opazil kaj takega, da bi dodali na seznam, je predsednica menila, da sklepanje ni potrebno.

*Lokacije za prodajo kmetijskih izdelkov*

Seznam predlogov lokacij v ČS Moste so vabljeni dobili v seznanitev, a je predsednica povedala, da ni opaziti, da bi se glede tega kaj dogajalo. Je pa Jurman (gostilna ob Zaloški) odprl eko tržnico, tako da imamo sedaj v ČS dve (ena je pri Zlatem zobu pri dvorcu Selo). Obe tržnici si je ogledal tudi g. Stanislav Markoja, ki je tržnico pri Jurmanu zelo pohvalil, s tržnico pri Zlatem zobu pa okoličani niso preveč zadovoljni.

*Odgovori na prioritetne naloge ČS 2014-2018*

Predsednica je pojasnila: »Odgovore moramo dobro proučiti in se dogovoriti, kako nastopiti oz. pripraviti usklajevanje z OGDP in po potrebi z drugimi pristojnimi na MOL. Ga. Gogalovo prosim, da pregleda arhiv in opozori na določene netočnosti v odgovorih (recimo klančina na Miklavčevi – se mi zdi, da smo videli načrte itd.). Prioritetne naloge z odgovori bomo ponovno posredovali kot gradivo na eno naslednjih sej, ker jih bomo še temeljito »pretresli«. Danes smo jih dobili zato, da imamo zainteresirani čas, da jih proučimo in da gremo kaj preveriti tudi na teren.«

Predlagan je bil

**SKLEP 3/4:**

**Prioritetne naloge z odgovori temeljito proučijo vsi člani Sveta ČS Moste ter si posamezno problematiko tudi ogledajo na terenu, da se na eni od naslednjih sej Sveta natančno pripravi na usklajevalne sestanke s pristojnimi na MOL in drugimi.**

**Strokovni sodelavki ravno tako proučita odgovore in svoje ugotovitve posredujeta predsednici oz. Svetu ČS Moste.**

Navzočih je bilo 13 članov. Opredeljenih je bilo 13 članov. Za je glasovalo 13 od navzočih 13 članov.

**SKLEP 3/4 JE BIL SPREJET.**

*ČSM v medijih*

O ČS Moste oz. o Moščanskem dnevu sosedov je poročalo lokalno glasilo »Zeleni glas«. Ga. Škafarjeva, vsaj po mnenju navzočih članov Sveta, je dobro napisala članek.

**AD 3**

**Pobude krajanov in drugih**

*OŠ Martina Krpana – količki in varna pot v šolo*

Predsednica je poročala, da je šola povabila predstavnike ČS Moste skupaj s predstavnikom OGDP na posvetovalno srečanje, ki so se ga udeležili Mira Ključanin, Zaplatil, Ferenčak Marin, Šivec, Gogala, Žitnik Trnovec - ravnateljica OŠ in Franc Možina - predstavnik OGDP.

Poročala je, da se je dogovorilo o lokacijah pregibnih količkov, glede katerih je pisarna ČS pripravila spisek, kdo naj bi imel ključe pregibnih količkov ter ga poslala na OGDP. Kasneje se je zgodilo (šum na komunikaciji?), da ta dogovor ni bil upoštevan, saj so bili postavljeni fiksni količki, zato Snaga ni mogla opravljati odvoza odpadkov, v šolo pa ni mogel priti kamion za čiščenje maščob (onemogočen pa je bil na ta način tudi dostop drugim interventnim in dostavnim vozilom). O tem je bil nato seznanjen župan, ki je obljubil, da bodo v 14 dnevih postavljeni potopni količki. V razpravi so sodelovali: Mira Ključanin, Dmitar Grubor, Miroslav Kupljenik in nekateri drugi. Predlagan je bil

**SKLEP 4/4:**

**Oddelke in službe MOL je potrebno ponovno opozoriti na 60. b in 60. c člen Statuta MOL, da se je smiselno pred malimi ali večjimi posegi v okolju ČS posvetovati s Svetom ČS, še najbolje na kraju problema samega.**

Navzočih je bilo 13 članov. Opredeljenih je bilo 13 članov. Za je glasovalo 13 od navzočih 13 članov.

**SKLEP 4/4 JE BIL SPREJET.**

*SLS MU MOL informiranje in oglasne vitrine ČS*

Ena oglasna vitrina je na zelenici ob Proletarski 1. Za drugo je bilo predlagano, da ostane že predlagana na LPP postaji Nove Fužine 33. Predlagan je bil

**SKLEP 5/4:**

**Oglasno vitrino se postavi na ožjem zelenem pasu ob avtobusni postaji pri pošti (južna stran pošte) na Novih Fužinah 33. Predlagamo pa SLS MU MOL, da postavi take vitrine, v katerih ne bo prihajalo do rosenja stekel in zvijanja oz. gubanja objavljenih dokumentov.**

Navzočih je bilo 12 članov (g. Baltić ven). Opredeljenih je bilo 12 članov. Za je glasovalo 12 od navzočih 12 članov.

**SKLEP 5/4 JE BIL SPREJET.**

*Lokacije za »vrtnico Ljubljana«*

Vrtnice naj bi bile posajene ob pomembnejše javne objekte. Iz izkušenj se ve, da je potrebna skrb okoličanov (zalivanje, preganjanje uši oz. drugih škodljivcev, trganje cvetov…). Predlagan je bil

**SKLEP 6/4:**

**Svet Četrtne skupnosti Moste predlaga za proučitev možnosti za posaditev cvetlice »vrtnica Ljubljana« na sledečih lokacijah:**

**1. naselje Studenec: pred Zavodom za varstvo pri delu, Chengdujska 25,**

**2. naselje Nove Fužine: pred Dom starejših občanov Fužine, Nove Fužine 40,**

**3. naselje Selo: pred vrtec Zmajček, Ulica Vide Pregarčeve 26 a,**

**4. naselje Moste: pred zgradbo bivše občine Ljubljana Moste-Polje, Proletarska 1,**

**5. naselje Kodeljevo: pred Osnovno šolo Ketteja in Murna,**

**6. naselje Kodeljevo: pred Zavod za oskrbo na domu, Poljanska cesta 97.**

Navzočih je bilo 13 članov (g. Čepeljnik prišel, g. Horvat ven). Opredeljenih je bilo 13 članov. Za je glasovalo 13 od navzočih 13 članov.

**SKLEP 6/4 JE BIL SPREJET.**

 *OVO MU MOL – varstvo okolja*

Na začetku leta smo določili nekaj aktivnosti skupaj z oddelki MOL. OVO nas je prosil, da tako kot lani, določimo okviren datum, kdaj bi letos jeseni potekala akcija prepoznavanja invazivnih rastlin.

**SKLEP 7/4**

**Jeseni 2015 bi potekala akcija prepoznavanja invazivnih rastlin skupaj z OVO MU MOL 17. 9. Ali 23. 9. 2015 (na isti lokaciji kot lani oz. kateri drugi, če bo to predlagal OVO).**

Navzočih je bilo 14 članov. Opredeljenih je bilo 14 članov. Za je glasovalo 14 od navzočih 14 članov.

**SKLEP 7/4 JE BIL SPREJET.**

*Društvo SPM – predlog o skupni jesenski prireditvi*

Lani je bila jesenska prireditev posvečena starim običajem in folklori (Fužinijada), za letos pa bi imeli športno rekreativno (Fužinetlon) in Društvo SPM je ponovno ponudilo in predlagalo sodelovanje. Predlagan je bil

**SKLEP 8/4:**

**Za prireditev jeseni 2015 se pripravi športno rekreacijska gibalna vsebina v soorganizaciji z Društvom SPM in drugimi društvi in podobnimi skupinami športa in rekreacije ter v sklopu projekra MOL Razgibajmo Ljubljano. Zadolži se predsednico, da se sestane (do 30. 07. 2015) s predsednikom Društva SPM (v spremstvu strokovnih sodelavk), da se razjasnijo oz. okvirno določijo večje vsebine in potrebna sredstva, nato bi bil sestanek z Ekipo za prireditve. Prireditev bi bila v zadnjem tednu septembra (tudi v sklopu sodelovanja s ŠZL in drugih nosilcev projektov MOL).**

Navzočih je bilo 14 članov. Opredeljenih je bilo 14 članov. Za je glasovalo 14 od navzočih 14 članov.

**SKLEP 8/4 JE BIL SPREJET.**

*Gospod … : park. mesto za invalide*

Dokumenti so bili dani samo v seznanitev. Predsednica je prosila člane, ki so s Kodeljevega, da na mesto za invalide na Jana Husa 33 A nikakor ne pozabite (in ostali tudi ne), da se slučajno ne bi pozabilo urediti tega mesta, ko bo ulica urejena. Navzoči so menili, da sklepanje za sedaj ni potrebno.

*Gospod … : povezava NF z BTC*

Tudi pri tej pobudi sklepanje ni bilo potrebno. Povezavo je ČS predlagala v strateške načrte MOL, v izvedbene načrte MOL, v prioritetnih nalogah povezavo ČS Moste ponavlja vsako leto.

*Gospa … : izpusti TE-TOL*

S strani ga. … je bila pisarna ČSM 2x pisno opozorjena na črn dim iz TE TOL. Prvič se je dim dogajal 15 min, drugič pa eno uro, tako da je ČS zaprosila za pojasnilo (o obeh dogodkih pa obvestili pristojne organe, župana MOL tudi osebno). Že po prvem pojavu je pisarna ČS takoj poklicala TE – TOL in nato ponovno. Povedano je bilo, da je bila okvara in da so prvo sanirali v 15 minutah; drugič je bila isto tam okvara, odprava okvare je trajala dobrih 60 min.

Predsednica je navzoče spomnila: »Člani Sveta smo letos januarja izvedeli in videli – naša TE TOL je že stara, če se kdo spomni, kaj so rekli – 50 let? Bo nekaj takega, ker sem bila pred okoli desetimi leti na 40 obletnici. Najbrž se bo pojavila še kakšna okvara, upajmo da ne. Razprava? A menite, da je potrebno sprejeti kakšen sklep? Kakšen? Če bomo izvedeli spet za okvaro, seveda bomo takoj javili naprej…«.

*Gospod … : posodobitev otroškega igrišča med bloki na Povšetovi 104-106*

Koordinator blokov (gospod … ) in predlagatelj posodobitve igrišča (gospod … ) sta povabila ga. Gogala, da si skupaj ogledajo igrišče. Pisno poročalo o ogledu in ugotovitvah so vabljeni prejeli skupaj z vabilom kot gradivo. Predlagan je bil

**SKLEP 9/4:**

**Oddelku za gospodarske dejavnosti in promet se predlaga obnova otroškega igrišča oziroma igral in druge opreme, ki je bila ugotovljena na ogledu. Sestavi pa se tudi ekipe (z najmanj 3 člani) za ogled vseh igrišč (v času akcij oz. dogodkov ZPE 2016).**

Navzočih je bilo 14 članov. Opredeljenih je bilo 14 članov. Za je glasovalo 14 od navzočih 14 članov.

**SKLEP 9/4 JE BIL SPREJET.**

*Gospod … : pobuda za grbino na Okiškega*

Pobudo so prejeli vsi vabljeni z vabilom kot gradivo. Predlagan je bil

**SKLEP 10/4:**

**Svet ČS Moste se strinja s pobudo in Oddelku za gospodarske dejavnosti in promet predlaga, da se na začetku Okiškega ulico postavi omejevalec hitrosti – grbino.**

Navzočih je bilo 13 članov (g. Markoja ven). Opredeljenih je bilo 13 članov. Za je glasovalo 13 od navzočih 13 članov.

**SKLEP 10/4 JE BIL SPREJET.**

**AD 4**

**Predlogi, pobude, vprašanja članic in članov Sveta ČS**

*Igor Horvat – odstranitev drevesa in tlakavcev ob bloku Povšetova 57-63*

Pobudo so vabljeni prejeli kot gradivo skupaj z vabilom. Predlagan je bil

**SKLEP 11/4:**

**Inšpekcijo se opozori, da Mercator ni v celoti odstranil kioska, ostala so tla. Zahteva se odstranitev preostalega ostanka kioska. OGDPju se predlaga odstranitev drevesa s koreninami vred, odstranitev tlakovcev in izravnavo tal ter posejati travo, razen v primeru, da OGDP ne ugotovi, da so drevo zasadili in tlakovce položili stanovalci bloka sami.**

Navzočih je bilo 13 članov (g. Markoja ven). Opredeljenih je bilo 13 članov. Za je glasovalo 13 od navzočih 13 članov.

**SKLEP 11/4 JE BIL SPREJET.**

*Matej Čepeljnik – plačljivo parkiranje v coni 3*

Pobudo so vabljeni prejeli kot gradivo skupaj z vabilom.

Svet ČS Moste se je seznanil in razpravljal o predlogu odloka o urejanju prometa v Ljubljani. Predlagan je bil:

**SKLEP 12/4:**

**Svet Četrtne skupnosti Moste se je odločil, da se namestitev parkomatov in plačljivo parkiranje v okolju ČS Moste uvede izrecno le ob soglasju Sveta Četrtne skupnosti Moste.**

Navzočih je bilo 13 članov. Opredeljenih je bilo 13 članov. Za je glasovalo 13 od navzočih 13 članov.

**SKLEP 12/4 JE BIL SPREJET.**

Zapisala:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

 Mestne občine Ljubljana